S   P   R   Á  V   A

z kontroly dodržiavania zákona č. 211/2000  Z. z. o slobodnom prístupe k informáciám a kontroly plnenia uznesenia vlády č. 1078  z 20. decembra 2000 k návrhu opatrení, ktoré  stanovujú spôsob   prístupu k informáciám v súlade s dokumentom Audit a so zákonom o slobodnom prístupe k informáciám

     Kontrolu  vykonala sekcia kontroly Úradu vlády SR v súčinnosti s expozitúrami ako celoslovenskú kontrolnú akciu v súlade s  uznesením vlády SR č. 19 z 12. januára 2005, ktorým bolo schválené  „Zameranie kontrolnej činnosti Úradu vlády SR na I. polrok 2005“.  

     Kontrola vo vybraných orgánoch všeobecnej a špecializovanej miestnej štátnej správy bola vykonaná celkom v 119 vybraných subjektoch, z toho v 37 subjektoch všeobecnej miestnej štátnej správy v pôsobnosti rezortu Ministerstva vnútra SR, v 28 subjektoch v pôsobnosti rezortu  Ministerstva dopravy, pôšt a telekomunikácií SR, v 29 subjektoch v pôsobnosti Ministerstva životného prostredia SR a v 25 subjektoch v pôsobnosti Ministerstva práce, sociálnych vecí a rodiny SR. Kontrolované bolo obdobie od   1. 1. 2004 do 31. 3. 2005.

     Cieľom kontroly bolo zistiť dodržiavanie zákona o slobodnom prístupe k informáciám a plnenie úloh vyplývajúcich z uznesenia vlády. V prípade zistenia nedostatkov zabezpečiť prijatie opatrení na ich odstránenie.
    
     Platným právnym predpisom, ktorý upravuje podmienky, postup a rozsah slobodného prístupu k informáciám, je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, ktorý nadobudol účinnosť 1. 1. 2001 (ďalej len zákon o slobode informácií) vo väzbe na uznesenie vlády č. 1078/2000 zo dňa 20. 12. 2000, ktorým vláda schválila Návrh opatrení, ktoré stanovujú spôsob prístupu k informáciám v súlade s dokumentom Audit a so zákonom o slobodnom prístupe k informáciám a uznesenie vlády č. 321/2003 z 30. apríla 2003. 

     Výsledky kontroly vykonanej vo  vybraných subjektoch podľa schváleného programu a organizačného zabezpečenia kontroly možno zhrnúť do nasledovných oblastí:

A.	Zabezpečenie plnenia úloh vyplývajúcich z uznesenia vlády SR č. 1078                z 20. decembra 2000 k Návrhu opatrení, ktoré stanovujú spôsob prístupu k informáciám v súlade s dokumentom Audit a uznesenia č. 321 z  30. apríla 2003 

     Povinnosť rozpracovať Návrh opatrení, ktoré stanovujú spôsob prístupu k informáciám v súlade s dokumentom Audit, bola uložená prednostom krajských a okresných úradov úlohou v bode B.1 uznesenia vlády SR č. 1078/2000 v termíne do 31. 12. 2000.  Úloha v bode B.2 uznesenia vlády SR č. 1078/2000 s termínom splnenia do 31. 12. 2000, ukladala prednostom krajských a okresných úradov upraviť organizačné poriadky, pracovné poriadky alebo iné vnútorné predpisy krajských a okresných úradov v zmysle zákona č. 211/2000 Z. z. o slobodnom prístupe k informáciám a návrhu opatrení. Úlohou v bode B.3 cit .uznesenia bola prednostom krajských a okresných úradov uložená povinnosť zabezpečiť plnenie úloh vyplývajúcich z rozpracovania opatrení v nimi zriadených rozpočtových a príspevkových organizáciách.

     Cieľom navrhovaných opatrení bolo zabezpečiť jednotný postup všetkých povinných osôb v zmysle § 2 zákona  č. 211/2000 Z. z. o slobodnom prístupe k informáciám pri vykonávaní a uplatňovaní  zákona v záujme zabezpečenia ústavných práv občanov SR.

     Z kontroly plnenia úloh B.1. a B.2. citovaného uznesenia vyplynulo, že  prednostovia krajských úradov zabezpečili rozpracovanie Návrhu opatrení formou  interných predpisov (smernice, pokyny), ktorými sa vytvorili predpoklady pre jednotný postup povinných osôb pri vykonávaní zákona o slobodnom prístupe k informáciám v stanovenom termíne. Vzhľadom na realizovanú reformu štátnej správy k 1. 1. 2004 nebolo možné objektívne zistiť stav plnenia úlohy vyplývajúcej z bodu B.3. predmetného uznesenia.

     V súvislosti so zmenou pôsobnosti krajských a okresných úradov, (ktoré sa transformovali na obvodné úrady) k 1. 1. 2004 v zmysle  zákona č. 515/2003 Z. z. o krajských a obvodných úradoch a o zmene a doplnení niektorých zákonov,  vedúci  kontrolovaných subjektov  vypracovali  nové interné predpisy upravujúce postup povinných osôb v oblasti slobodného prístupu k informáciám. Povinnosti  vyplývajúce  z uplatňovania zákona o slobodnom prístupe k informáciám mali krajské a obvodné úrady zapracované do organizačných poriadkov,  pracovných poriadkov a  registratúrnych poriadkov vydaných vedúcimi kontrolovaných subjektov. V tejto súvislosti sa zistilo, že :

- KÚ Bratislava splnil úlohu č.B.1 uznesenia vlády č. 1078/200 v stanovenom termíne vydaním Príkazu              č. 15/2000 k aplikácii zákona a na zabezpečenie jednotného postupu organizačných útvarov KÚ Bratislava k realizácii uvedeného zákona. Tento predpis však do času výkonu kontroly nebol aktualizovaný vzhľadom na organizačné zmeny v súvislosti s nadobudnutím účinnosti zákona č. 515/2003 Z .z. o krajských a obvodných úradoch  k 1. 1. 2004 a napr. v čl. 6 ukladá vykonávanie vnútornej kontroly dodržiavania zákona o slobodnom prístupe k informáciám odborom kontroly, ktorý však organizačným poriadkom účinným od 1. 1. 2004 bol v KÚ Bratislava zrušený.

     Uznesenie vlády SR č. 321/2003 z 30. apríla 2003 uložilo prednostom krajských úradov úlohu v bode  B.2 vykonávať kontrolu plnenia návrhu opatrení, ktoré stanovujú spôsob prístupu k informáciám v súlade s dokumentom Audit a so zákonom o slobodnom prístupe k informáciám vrátane kontroly ich aktualizácie, schválených v bode A.1 uznesenia vlády SR č. 1078/2000 v termíne do 31. marca každoročne za uplynulý rok.  Kontrolou plnenia tejto úlohy sa zistilo jej časové a vecné plnenie  v KÚ Nitra,  KÚ Košice a KÚ Trenčín.
     Vzhľadom na skutočnosť, že povinnosti cit. uznesení boli uložené  prednostom krajských a okresných úradov, zabezpečenie plnenia týchto úloh bolo kontrolované v orgánoch všeobecnej miestnej štátnej správy v pôsobnosti Ministerstva vnútra SR.

B.	Dodržiavanie ustanovení zákona č. 211/2000 Z. z. o slobodnom prístupe k informáciám vo väzbe na uznesenie vlády č. 1078 z 20. decembra 2000 a uznesenie vlády č. 321/2003 z 30. apríla 2003

     Kontrola dodržiavania ustanovení zákona č. 211/2000 Z. z. o slobodnom prístupe k informáciám  podľa subjektov v riadiacej pôsobnosti jednotlivých rezortov bola zameraná do nasledovných okruhov:

1.	organizačné zabezpečenie poskytovania informácií - zapracovanie zákona č. 211/2000 Z. z. o slobodnom prístupe k informáciám do vnútorných organizačných riadiacich  noriem
2.	povinnosti kontrolovaných subjektov zverejňovať a sprístupňovať informácie, u ktorých zákon nevylučuje verejnú prístupnosť
3.	mechanizmus sprístupňovania informácií, evidencia a vybavovanie žiadostí o poskytovanie informácií
4.	vypracovanie tabuľkového prehľadu s komentárom o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005
5.  funkčnosť systému vnútornej kontroly z aspektu dodržiavania zákona č. 211/2000 Z. z. o slobodnom prístupe k informáciám, uznesenia vlády č. 1078/2000 z 20. decembra 2000 a uznesenia č. 321/2003   z 30. apríla 2003

I. Výsledky kontroly v orgánoch všeobecnej miestnej štátnej správy v pôsobnosti Ministerstva vnútra SR

     Kontrolované subjekty pri aplikácii zákona o slobode informácií postupovali v súlade s úlohami, ktoré boli uložené uznesením vlády SR prednostom krajských a okresných úradov, ktorých rozsah pôsobnosti bol od 1. 1. 2004 zmenený zákonom č. 515/2003 Z. z. o krajských a obvodných úradoch a o zmene a doplnení niektorých zákonov. Kontrolovaných bolo 8 krajských úradov a 29 obvodných úradov  (ďalej len KÚ a ObÚ).

1.	Organizačné zabezpečenie poskytovania informácií - zapracovanie zákona č. 211/2000 Z. z. o slobodnom prístupe k informáciám do vnútorných organizačných riadiacich  noriem

     Z kontrolných zistení  vyplynulo, že kontrolované subjekty vytvorili základné organizačné, personálne a materiálne   predpoklady na aplikáciu zákona o slobodnom prístupe k informáciám vypracovaním:
-	organizačných smerníc, upravujúcich postup a problematiku slobodného prístupu k informáciám, 
-	vydaním sadzobníka spoplatňovania úkonov, 
-	zapracovaním povinností vyplývajúcich zo zákona o slobode informácií  pre oprávnené osoby do organizačných poriadkov, pracovných poriadkov, registratúrnych poriadkov, 
-	určením gestorov a úpravou opisov štátnozamestnaneckých miest zodpovedných zamestnancov.

     Kontrolou interných predpisov boli zistené nedostatky v:
 
-	KÚ Bratislava,  kde interný príkaz č. 15/2000 k aplikácii zákona  o slobode informácií nebol aktualizovaný vzhľadom na organizačné zmeny v súvislosti s nadobudnutím účinnosti zákona č. 515/2003 Z. z. o krajských a obvodných úradoch  k 1.1.2004,
-	jednotlivých ObÚ trenčianskeho kraja, ObÚ Rimavská Sobota, ObÚ Veľký Krtíš bola zistená nedostatočná vzájomná prepojenosť medzi jednotlivými internými predpismi z hľadiska nejednoznačného vymedzenia, resp. nezapracovania  práv a povinností jednotlivých organizačných útvarov, ktoré im vyplývajú zo zákona o slobode informácií,
-	ObÚ Vranov nad Topľou, kde interný predpis upravujúci oblasť slobodného prístupu k informáciám nebol vydaný vôbec.

2.	Povinnosti kontrolovaných subjektov zverejňovať informácie, pri ktorých zákon nevylučuje verejnú prístupnosť

      Kontrolované subjekty pri zverejňovaní informácií podľa § 6 zákona odsek 1 až 5 postupovali v zmysle § 5  ods. 1 písm. a) až f) zákona ich zverejnením  väčšinou na informačnej tabuli, ktorá sa nachádza na voľne prístupnom mieste v sídlach povinnej osoby a na ich pracoviskách ako aj hromadným spôsobom prostredníctvom internetu na stránke krajských a obvodných úradov. V subjektoch, na ktoré sa vzťahoval zákon č. 184/1999 Z. z.  o používaní jazyka národnostných menšín, kontrola preukázala splnenie ustanovenia § 6    ods. 5 zákona o slobode informácií ich zverejnením aj v jazyku národnostnej menšiny.  Kontrolou týchto povinností bolo zistené napr.:

-	ObÚ Veľký Krtíš   nesplnil  povinnosť zverejnenia informácií v rozsahu § 5 ods. 1 zákona, v sídle povinnej osoby a zverejnenie informácií v KÚ Bratislava a  nebolo v rozsahu požadovaných náležitostí ustanovenia  § 5 ods. 1 písm. a) až f) zákona,
-	ObÚ Humenné nezabezpečil zverejnenie informácií v zmysle § 5  ods. 1 zákona na svojich pracoviskách v Medzilaborciach a Snine a taktiež na pracovisku v Medzilaborciach nezabezpečil zverejnenie informácií podľa § 5 ods. 1 zákona aj v jazyku národnostnej menšiny,
-	ObÚ prešovského kraja na internetovej stránke nezverejnili všetky požadované informácie v zmysle  náležitostí ustanovenia  § 5 ods. 1 písm. a) až f) zákona,
-	ObÚ  Trnava nezverejnil informácie podľa § 5 ods. 1 písm. a) až f) na úradných tabuliach ani na internete.

3.	Mechanizmus sprístupňovania informácií, evidencia a vybavovanie žiadostí o poskytovanie informácií

     Mechanizmus sprístupňovania informácií, vedenie evidencie a postup vybavovania žiadostí majú kontrolované subjekty upravené v interných predpisoch, ktorých súčasťou  je aj sadzobník úhrad za materiál a služby použité pri sprístupňovaní informácií.

     Kontrolou vybavovania a vedenia evidencie žiadostí o poskytnutie informácií v orgánoch všeobecnej miestnej štátnej správy  sa zistilo napr.:

-	porušenie ustanovenia § 14 ods. 2 zákona v ObÚ Komárno v tom, že, žiadosti neobsahovali aký spôsob sprístupnenia informácie žiadateľ navrhuje (žiadosť č. 4/2004 z 11. 5. 2004, 7/2004 z 22. 9. 2004),
-	porušenie ustanovenia § 14 ods. 3 zákona v ObÚ Martin v tom, že vo výzve na doplnenie žiadosti neurčil lehotu, v ktorej sa má žiadosť doplniť, 
-	porušenie ustanovenia § 17 zákona v KÚ Bratislava, KÚ Nitra, (žiadosť č. 3/2005 z 2. 2. 2005) a ObÚ Žilina ,  ObÚ Martin v oblasti nedodržania zákonom stanovených  lehôt na vybavenie žiadostí,
-	porušenie ustanovenia § 18 ods. 1  zákona v KÚ Prešov, ObÚ Vranov nad Topľou, ObÚ Veľký Krtíš a ObÚ Komárno v tom, že povinné osoby v prípadoch poskytnutia požadovaných informácií nevyhotovili rozhodnutie  zápisom v spise,
-	porušenie ustanovenia § 18 ods. 2 zákona v KÚ Bratislava, KÚ Prešov, ObÚ Žilina, ObÚ Rimavská sobota, ObÚ Spišská Nová  Ves (č. C2004/0146) ObÚ Rožňava (č.2004/001), ObÚ Martin, ObÚ Ružomberok v tom, že v prípade nevyhovenia hoci len v príslušnej časti žiadosti nebolo vydané písomné rozhodnutie, 
-	porušenie ustanovenia § 19 ods. 1 zákona v ObÚ Humenné v tom, že povinnou osobou bolo vydané rozhodnutie s nesprávnym poučením, že proti tomuto rozhodnutiu nie je možné podať odvolanie,
-	porušenie ustanovenia § 20 zákona v:
–	KÚ Nitra  v tom, že  žiadosť č. 11/2004 z 9. 7. 2004 bola nesprávne zaevidovaná v centrálnej evidencii žiadostí o poskytnutie informácií. Žiadosť bola vybavená vedúcou majetkového oddelenia ako podanie v majetkových veciach a nie ako poskytnutie informácie v zmysle zákona o slobode informácií,
–	ObÚ Rožňava (žiadosť č. 2005/00445), ObÚ Spišská Nová Ves (žiadosť č. C2004/08003), ObÚ Trebišov (žiadosť č. 2005/001) -  uvedené žiadosti nemali byť evidované a vybavené ako žiadosti v zmysle zákona o slobode informácií, keďže sa pri ich vybavení malo postupovať v zmysle § 60    ods. 5  zákona  č. 374/2004 Z. z. , ktorým sa od 1. 7. 2004  mení a dopĺňa  živnostenský zákon,
-	porušenie ustanovenia § 20 písm. a/ až d/ zákona, v KÚ Banská Bystrica, ObÚ Košice, Trebišov, Spišská Nová Ves, Veľký Krtíš,  Rimavská Sobota,  Levice a ObÚ Košice, ktoré neviedli  evidenciu žiadostí tak, aby poskytovala údaje potrebné pre kontrolu vybavovania žiadostí. Evidencia neobsahovala požadované náležitosti v zmysle zákona, ako napr. vyžiadanú informáciu, navrhovaný spôsob sprístupnenia, výsledok, formu a dátum vybavenia žiadosti, opravný prostriedok
 
    	Za sledované obdobie neboli od kontrolovaných subjektov požadované informácie týkajúce sa obmedzeného prístupu k informáciám. 
Návrh na začatie priestupkového konania vo veciach priestupku na úseku práva na slobodný prístup k informáciám uplatnili žiadatelia v KÚ Bratislava. 
     	Informácie v kontrolovanom období boli povinnými osobami poskytované väčšinou bezplatne, príp. vo výške určenej internými sadzobníkmi. V tejto oblasti bolo zistené, že napr.:

-	ObÚ Rožňava – odbor živnostenského podnikania vybavil žiadosti  č. 1,2,3/2004 a č. 2005/00455 a 2005/00456 sprístupnením  informácií bez úhrady nákladov. Organizačný útvar neurčil výšku úhrady nákladov, čo je rozpore s čl. 5 interného predpisu, podľa ktorého úhradu nákladov určí organizačný útvar, ktorý informácie poskytuje podľa sadzobníka. Interný predpis povinnej osobe nestanovuje výšku nákladov, ktorá sa nevyžaduje za poskytnutie informácie, príp. ustanovenie,  že povinná osoba zaplatenie úhrady odpúšťa.

4.	Vypracovanie tabuľkového prehľadu s komentárom o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005

Súhrnné údaje za  37 kontrolovaných orgánov všeobecnej miestnej štátnej správy sú zostavené do tabuľkového prehľadu o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005 :

Sumár za subjekty  všeobecnej miestnej štátnej správy v pôsobnosti Ministerstva vnútra SR:

     Z údajov vyplýva, že podstatná časť žiadostí 572  (87%) bola vybavená v riadnej 10- dňovej lehote.  Iba 28 žiadostí (4 %) z celkového počtu 651 žiadostí bolo vybavených v predĺženej 20-dňovej lehote. Počet vydaných rozhodnutí o nevybavení žiadosti bol 118    (18 %).

5.  Funkčnosť systému vnútornej kontroly z aspektu dodržiavania zákona č. 211/2000 Z. z. o slobodnom prístupe k informáciám, uznesenia vlády č. 1078/2000 z 20. decembra 2000 a uznesenia č. 321/2003 z 30. apríla 2003

   Kontrolou funkčnosti systému vnútornej kontroly na kontrolovaných krajských úradoch bolo zistené, že do plánov vnútornej kontroly za sledované obdobie mal  KÚ Nitra a KÚ Košice zahrnutú úlohu z uznesenia vlády SR č. 321/2003 z 30. apríla 2003, v ktorej vláda uložila prednostom krajských úradov v bode  B.2 vykonávať kontrolu plnenia návrhu opatrení, ktoré stanovujú spôsob prístupu k informáciám v súlade s dokumentom Audit a so zákonom o slobodnom prístupe k informáciám vrátane kontroly ich aktualizácie, schválených v bode A.1 uznesenia vlády SR č. 1078/2000 v termíne do 31. marca každoročne za uplynulý rok.  Kontrolou plnenia tejto úlohy v sledovanom období bolo zistené jej časové a vecné plnenie prednostom KÚ Nitra, prednostom KÚ Košice a prednostom KÚ Trenčín. 

 II. Výsledky kontroly v orgánoch špecializovanej miestnej štátnej správy, ktoré  vykonávajú  pôsobnosť na úseku  cestnej dopravy a pozemných komunikácií

     Krajské úrady pre cestnú dopravu a pozemné komunikácie a príslušné obvodné  úrady boli zriadené ako miestne orgány štátnej správy v zmysle zákona č. 534/2003 Z. z. o organizácii štátnej správy na úseku cestnej dopravy a pozemných komunikácií a o zmene a doplnení niektorých zákonov k 1. 1. 2004. 
      Kontrolovaných bolo 8 krajských úradov pre cestnú dopravu a pozemné komunikácie (ďalej len KÚ CDPK) a 20 obvodných úradov pre cestnú dopravu a pozemné komunikácie (ďalej len ObÚ CDPK).

1.	Organizačné zabezpečenie poskytovania informácií - zapracovanie zákona č. 211/2000 Z. z. o slobodnom prístupe k informáciám do vnútorných organizačných riadiacich  noriem

     V kontrolovaných subjektoch problematiku jednotného postupu uplatňovania zákona o slobode informácií upravovali interné predpisy vydané príslušnými KÚ CDPK platnými aj pre  obvodné úrady v ich riadiacej pôsobnosti, napr.:
-	organizačné poriadky, 
-	služobné predpisy a smernice na aplikáciu zákona o slobode informácií, upravené dodatkami,
-	sadzobníky na zabezpečenie jednotného postupu  pri úhrade materiálových nákladov,
-	registratúrne poriadky,
-	opisy štátnozamestnaneckých miest zodpovedných zamestnancov.

     Kontrola organizačného zabezpečenia poskytovania informácií v týchto subjektoch preukázala v niektorých prípadoch nedostatočnú previazanosť jednotlivých interných predpisov,  napr.:

-	Služobným predpisom na aplikáciu zákona č. 211/2000 Z. z. vydaným prednostom KÚ CDPK Trenčín boli uložené úlohy pre organizačné útvary, ktoré však podľa Organizačného poriadku KÚ CDPK Trenčín platného aj pre ObÚ CDPK nie sú vytvorené, keďže v zmysle tohto organizačného poriadku sa tieto úrady nečlenia na žiadne organizačné útvary,
-	Registratúrny poriadok KÚ CDPK Banská Bystrica  neobsahoval zapracovanie zákona o slobode informácií v oblasti evidencie žiadostí a lehôt.

2.	Povinnosti kontrolovaných subjektov zverejňovať informácie, u ktorých zákon nevylučuje verejnú prístupnosť

     Kontrolované subjekty pri zverejňovaní informácií postupovali v zmysle § 5  ods. 1 písm. a) až f) zákona zverejnením základných informácií, ktoré majú jednotlivé úrady vypracované na vlastné podmienky. Informácie boli zverejnené na prístupných miestach v sídle jednotlivých úradov, ako aj ich pracoviskách.

     Kontrolou bolo zistené, že zverejnenie informácií v zmysle § 6 ods. 1 zákona spôsobom umožňujúcim hromadný prístup,  najmä prostredníctvom internetu kontrolované povinné osoby v pôsobnosti Ministerstva dopravy, pôšt a telekomunikácií SR v kontrolovanom období nezabezpečili s výnimkou OÚ CDPK Košice.

3.	Mechanizmus sprístupňovania informácií, evidencia a vybavovanie žiadostí o poskytovanie informácií

    Postup sprístupňovania informácií, vedenie evidencie a postup vybavovania žiadostí majú kontrolované subjekty upravené v interných predpisoch.
     Kontrolou  procesu sprístupňovania informácií, náležitostí žiadostí, vedenia evidencie a vybavovaní žiadostí  o poskytovanie informácií v subjektoch v pôsobnosti ministerstva dopravy, pôšt a telekomunikácií boli vzhľadom na neveľký počet vybavovaných žiadostí  zistené nedostatky v ojedinelých prípadoch. Tieto sa týkali väčšinou nedodržania lehôt pri vybavovaní žiadostí napr.:

-	v KÚ CDPK Prešov - žiadosť nebola postúpená  príslušnej povinnej osobe v lehote do 5 dní (§ 15 ods.1 zákona, v prípade poskytnutia informácie nebolo vyhotovené rozhodnutie zápisom v spise (§ 18 ods. 1 zákona),   
-	KÚ CDPK Prešov, Banská Bystrica – žiadosti  neboli vybavené v lehote do 10 dní odo dňa ich podania      (§  17 ods. 1 zákona).

4.	Vypracovanie tabuľkového prehľadu s komentárom o vybavovaní a lehotách žiadostí o  poskytnutie informácie za obdobie od 1. 1. 2004  do 31. 3. 2005

Súhrnné údaje za 28 kontrolovaných  úradov pre CDPK  sú zostavené do tabuľkového     prehľadu o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005:

 Sumár za subjekty špecializovanej miestnej štátnej správy, ktoré  vykonávajú  pôsobnosť na úseku  cestnej dopravy a pozemných komunikácií

 	Počet 	           Lehoty na 	 	 	 	Oprav.prost.	 	 	 	
 	Žiadostí 	           vybavenie 	 	 	 	19 od. 1...	 	 	 	
Obdobie	Spolu	§ 17 	§ 17	Vydanie 	Doplnenie 	Postúp.	odvolanie 	 	pošta	telef.	
 	 	ods. 1	ods. 2	rozhodn.	žiadosti	žiadosti	proti	email	fax	Osobne	
 	 	do 10 dní	do 20 dní	§18 ods.2	§14 ods.3	§15 ods.1	rozhodn.	 	 	 	
 	 	 	 	 	 	 	15 dní	 	 	 	
											
rok 2004	25	17	5	0	1	3	0	5	19	1	
I.Q.2005	10	8	1	0	1	0	0	3	5	1	
Spolu	35	25	6	0	2	3	0	8	24	2	

     Z údajov vyplýva, že povinné osoby v sledovanom období nevybavovali veľký počet žiadostí a podstatná časť žiadostí 25 z 35 (71 %) bola vybavená v riadnej 10-dňovej lehote.  Iba 6 žiadostí (24 %)  bolo vybavených v predĺženej 20-dňovej lehote, o čom povinná osoba žiadateľa upovedomila a 3 žiadosti (8 %) boli odstúpené na vybavenie kompetentnej povinnej osobe. Všetkým žiadateľom boli požadované informácie poskytnuté formou, ako to žiadatelia navrhovali vo svojej žiadosti.

5. Funkčnosť systému vnútornej kontroly z aspektu dodržiavania zákona č. 211/2000 Z. z. o slobodnom prístupe k  informáciám, uznesenia vlády č. 1078/2000 z 20. decembra 2000 a uznesenia vlády č. 321/2003   z 30. apríla 2003

     Kontrolované úrady pre cestnú dopravu a pozemné komunikácie v sledovanom období vnútornú kontrolu vykonávali na základe plánov kontrolnej činnosti na jednotlivé polroky. Kontrolu so zameraním na dodržiavanie ustanovení zákona o slobode informácií mali v plánoch kontrolnej činnosti na I. polrok 2005 zahrnutú krajské úrady nitrianskeho, banskobystrického kraja, košického,  ktoré boli v kontrolovanom období aj zrealizované bez zistenia nedostatkov. V žilinskom, bratislavskom, prešovskom  a trnavskom kraji takéto  kontroly nevykonávali, čo odôvodnili, tým, že vyhodnocovanie plnenia uznesení robia len na dožiadanie Ministerstva dopravy, pôšt a telekomunikácii SR. 

III. Výsledky kontroly v orgánoch špecializovanej miestnej štátnej správy, ktoré vykonávajú  pôsobnosť na úseku starostlivosti o životné prostredie

     Krajské úrady životného prostredia a obvodné úrady životného prostredia (ďalej len KÚ ŽP a ObÚ ŽP) boli zriadené na základe  zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, ako orgány štátnej  správy pre tvorbu a ochranu životného prostredia k 1. 1. 2004. Kontrole bolo podrobených celkom 29 subjektov, z toho 8 krajských úradov  a 21 obvodných úradov pre životné prostredie.

1.	Organizačné zabezpečenie poskytovania informácií - zapracovanie zákona č. 211/2000 Z. z.. o slobodnom prístupe k informáciám do vnútorných organizačných riadiacich  noriem

Kontrolované subjekty zabezpečili vypracovanie nasledovných interných predpisov, ktoré upravujú postup uplatňovania zákona o slobode informácií: 
-    smerníc o postupe sprístupňovania informácií,
-	sadzobníkov úhrad za materiálové náklady za sprístupňovanie informácií,
-	zapracovaním povinností vyplývajúcich zo zákona o slobode informácií  pre oprávnené osoby do organizačných poriadkov, štatútov,  pracovných poriadkov,  
-	určením gestorov a úpravou opisov štátnozamestnaneckých miest zodpovedných zamestnancov,
-	vedenie centrálnej evidencie vrátane určenia zodpovedných osôb za jej vedenie.

Kontrolou organizačného zabezpečenia poskytovania informácií sa zistili nedostatky v :

-	KÚ ŽP Nitra -  Organizačný poriadok platný od 1. 4. 2004, vydaný prednostom KÚ Nitra určuje jednotlivé odbory, ktoré sú osobami povinnými sprístupňovať informácie. Táto povinnosť nie je uvedená pre odbor ekonomiky a prevádzky a osobný úrad (§ 2 ods. 1 zákona o slobode informácií).  Podľa internej smernice o postupe sprístupňovania informácií sa ústne vybavené telefonické žiadosti zaznamenávajú na tlačive „Záznam o prijatí žiadosti o poskytnutie informácie“ príslušného odboru. To má za následok neevidovanie týchto žiadostí v centrálnej evidencii, čo nie je v súlade s § 20 zákona o slobode informácií, 
-	KÚ ŽP Nitra, ObÚ ŽP Nitra – interné smernice o postupe sprístupňovania informácií upravujúce oblasť povinného zverejňovania informácií ukladajú povinným osobám zverejniť informácie  iba v rozsahu §  5 ods. 1 písm. a) – b) zákona, čo je v rozpore s § 5, ktorý povinným osobám ukladá povinnosť zverejniť informácie v rozsahu ods. 1 písm. a) – f) vo väzbe na ustanovenie § 6 ods. 2 zákona o slobode informácií,
-	KÚ ŽP Banská Bystrica – registratúrny poriadok nebol upravený podľa zákona o slobode informácií v oblasti evidencie žiadostí a lehôt na vybavenie spisov,
-	KÚ ŽP Trenčín - interná smernica o postupe sprístupňovania informácií obsahovala nesprávny údaj o lehote na doplnenie neúplnej žiadosti 
-	ObÚ ŽP Banská Štiavnica a Rimavská Sobota v internej smernici podmienili poskytovanie informácií zaplatením úhrady materiálových nákladov spojených s poskytnutím informácie.

2.	Povinnosti kontrolovaných subjektov zverejňovať informácie, u ktorých zákon nevylučuje verejnú prístupnosť

Kontrolované subjekty tieto povinnosti plnili najmä zverejnením informácií na voľne prístupných miestach (informačných tabuliach) v sídle povinných osôb, ako aj na  detašovaných pracoviskách.  Túto povinnosť nesplnil:

-	porušením § 6 ods. 2 zákona o slobode informácií ObÚ ŽP Košice, ktorý nepreukázal zverejnenie informácií v rozsahu § 5 ods. 1 písm. a) až f) zákona o slobode informácií  v sídle povinnej osoby na verejne prístupnom mieste.

V subjektoch, na ktoré sa vzťahoval zákon č. 184/1999 Z. z. o používaní jazyku národnostných menšín, kontrola preukázala splnenie ustanovenia § 6 ods. 5 zákona o slobode informácií ich zverejnením aj v jazyku národnostnej menšiny, okrem ObÚ ŽP Rožňava, ktorý túto povinnosť nesplnil.  Zverejnené informácie boli v súlade s § 5 ods. 1  písm. a) – f) zákona o slobode informácií i napriek tomu, že v interných smerniciach KÚ ŽP Nitra a ObÚ ŽP Nitra boli v tejto oblasti zistené nedostatky.

      K  informáciám povinné osoby nezabezpečili hromadný prístup v zmysle §  6 ods. 1 zákona o slobode informácií, prostredníctvom telekomunikačného zariadenia, najmä prostredníctvom siete internet, keďže povinné osoby v kontrolovanom období nemali zriadené internetové stránky. 

3.	Mechanizmus sprístupňovania informácií, evidencia a vybavovanie žiadostí o poskytovanie informácií

     Kontrolou dodržiavania zákona o slobode informácií v procese sprístupňovania informácií, vedenia evidencie a postupu vybavovania žiadostí  bolo zistené:

-	ústne vybavené telefonické žiadosti v KÚ ŽP Nitra, ktoré boli vybavené ihneď, boli evidované na zázname o vybavení žiadosti na organizačnom odbore, ktorý telefonickú žiadosť prevzal a vybavil. Tieto žiadosti neboli zaznamenané v centrálnej evidencii žiadostí, čím povinná osoba nezabezpečila vedenie evidencie žiadostí tak, aby poskytovala údaje potrebné na kontrolu vybavovania žiadostí v zmysle § 20 zákona o slobode informácií,
-	v KÚ ŽP Banská Bystrica, ObÚ ŽP Banská Štiavnica Košice, evidencia žiadostí neobsahovala  náležitosti v zmysle § 20 zákona o slobode informácií, chýbali údaje ako napr. navrhovaný spôsob poskytnutia informácie, výsledok vybavenia žiadosti, údaj o podaní opravného prostriedku, príp. bolo zistené nesprávne uvedenie výsledku vybavenia  žiadosti,
-	v prípade, ak povinná osoba žiadosti nevyhovie hoci len sčasti, vydá o tom v zákonom stanovenej lehote písomné rozhodnutie v zmysle § 18 ods. 2  zákona o slobode informácií, podľa tohto ustanovenia nepostupoval  ObÚ ŽP Michalovce pri vybavení žiadosti č. 00684/2004,
-	v ObÚ ŽP Košice - pri vybavovaní žiadosti č. 3,4/2004  boli zistené nedostatky v oblasti dodržiavania ustanovenia § 17 ods. 1  zákona o slobode informácií (lehoty), žiadosti č. 1,2,3,4/2004 neobsahovali navrhovaný spôsob sprístupnenia informácie v zmysle § 14 ods. 2 zákona a povinná osoba mala v týchto prípadoch postupovať v zmysle § 14 ods. 3 zákona o slobode informácií.
	
     Kontrolované subjekty  na úseku zverejňovania informácií o znečisťovaní životného prostredia  postupovali v súlade s osobitnými ustanoveniami o informáciách o znečisťovaní životného prostredia zákona č. 17/1992 Zb. o životnom prostredí v znení neskorších predpisov.

4. Vypracovanie tabuľkového prehľadu s komentárom o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005

Súhrnné údaje za 29 kontrolovaných úradov životného prostredia sú zostavené do tabuľkového  prehľadu o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005.

Sumár za subjekty špecializovanej miestnej štátnej správy, ktoré vykonávajú  pôsobnosť na úseku starostlivosti o životné prostredie:

 	Počet 	           Lehoty na 	 	 	 	Oprav.prost.	 	 	 	
 	žiadostí 	           Vybavenie 	 	 	 	19 od. 1...	 	 	 	
Obdobie	Spolu	§ 17 	§ 17	Vydanie 	Doplnenie 	Postúp.	odvolanie 	 	pošta	telef.	
 	 	ods. 1	ods. 2	rozhodn.	žiadosti	žiadosti	proti	email	fax	osobne	
 	 	do 10 dní	do 20 dní	§18 ods.2	§14 ods.3	§15 ods.1	rozhodn.	 	 	 	
 	 	 	 	 	 	 	15 dní	 	 	 	
											
Rok 2004	106	100	3	3	2	15	4	13	77	16	
I.Q.2005	81	65	2	0	0	13	0	32	36	6	
Spolu	187	165	5	3	2	28	4	45	113	22	

     Povinné osoby v sledovanom období vybavovali celkom 187 žiadostí a väčšina žiadostí 165 (88 %) bola vybavená v riadnej 10-dňovej lehote.  Iba 5 žiadostí (3 %)  bolo vybavených v predĺženej 20-dňovej lehote a 28 žiadostí (15 %) bolo odstúpených na vybavenie kompetentnej povinnej osobe. Všetkým žiadateľom boli požadované informácie poskytnuté formou, ako to žiadatelia navrhovali vo svojej žiadosti.

5.  Funkčnosť systému vnútornej kontroly z aspektu dodržiavania zákona č. 211/2000 Z. z. o slobodnom prístupe k informáciám, uznesenia vlády č. 1078/2000 z 20. decembra 2000 a uznesenia vlády č. 321/2003   z 30. apríla 2003

     Vnútornú kontrolu kontrolované úrady životného prostredia vykonávali na základe plánov kontrolnej činnosti. Z predložených plánov a výsledných materiálov z kontroly bolo zistené vykonávanie kontrol zameraných na dodržiavanie zákona o slobodnom prístupe k informáciám iba v  kontrolovaných subjektoch nitrianskeho kraja. Z vykonaných kontrol vnútorná kontrola nezistila nedostatky.

IV. Výsledky kontroly v orgánoch  špecializovanej miestnej štátnej správy, ktoré vykonávajú pôsobnosť na úseku sociálnych vecí a služieb zamestnanosti

     Kontrola bola vykonaná na 25 úradoch práce sociálnych vecí a rodiny SR  (ďalej len ÚPSVaR), ktoré boli zriadené k 1.1.2004 v zmysle zákona č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov. Riadiacu pôsobnosť k týmto orgánom štátnej správy vykonáva  Ústredie práce, sociálnych vecí a rodiny SR so sídlom v Bratislave.

1.	Organizačné zabezpečenie poskytovania informácií - zapracovanie zákona č. 211/2000 Z. z. o slobodnom prístupe k informáciám do vnútorných organizačných riadiacich  noriem

Kontrola v tejto oblasti preukázala, že nie všetky kontrolované subjekty mali vypracované vlastné interné predpisy a pri aplikácii zákona o slobode informácií a v kontrolovanom období postupovali podľa interného predpisu  Národného úradu práce č. IN-070 a v ňom zverejneného  Metodického pokynu č. 4/2001, ako napr. ÚPSVaR Humenné, Levice, Trenčín, Prievidza,  Partizánske, Považská Bystrica, Nové Mesto n/Váhom.

Ďalšie kontrolované subjekty zapracovali úlohy vyplývajúce zo zákona o slobode informácií do:
-	organizačných poriadkov a ich príloh,
-	smerníc upravujúcich problematiku poskytovania informácií v zmysle zákona,
-	sadzobníka úhrad za materiálové náklady za sprístupňovanie informácií
-	opisov štátnozamestnaneckých miest zodpovedných zamestnancov.

Ich kontrolou bola zistená vzájomná nepreviazanosť organizačného poriadku a smernice upravujúcej postup pri aplikácii zákona o slobode informácií, napr.:

-    v ÚPSVaR Veľký Krtíš a Trebišov na úseku práv a povinností jednotlivých organizačných útvarov, ktoré im vyplývajú so zákona o slobode informácií. 

2.	Povinnosti kontrolovaných subjektov zverejňovať informácie, u ktorých zákon nevylučuje verejnú prístupnosť

Tieto povinnosti podľa § 5 ods.1 písm. a) ž f)  kontrolované úrady plnili najmä zverejnením informácií na voľne prístupných miestach (informačných tabuliach) v sídle povinných osôb, ako aj na  detašovaných pracoviskách a v obciach, ktoré sú vymedzené zákonom č.184/1999 Z. z. o používaní jazykov národnostných menšín zverejnením aj v tomto jazyku (maďarskom).  V rámci kontroly povinného zverejňovania informácií bolo zistené napr.:

-	porušenie ustanovenia § 5 ods. 1 písm. a/ až f/ o slobode informácií v tom, že ÚPSVaR  Veľký Krtíš, Košice a Trebišov nezverejnili všetky požadované informácie v zmysle cit. ustanovenia (nebol zverejnený postup, ktorý musí povinná osoba dodržiavať  pri vybavovaní žiadostí vrátane lehôt, ktoré je nutné dodržať, taktiež nebol zverejnený sadzobník poplatkov),
     	
      Povinnosť zverejniť informácie spôsobom umožňujúcim  hromadný prístup, najmä  prostredníctvom siete internet v zmysle §  6 ods. 1 zákona o slobode informácií  povinné osoby v kontrolovanom období  nesplnili, s výnimkou ÚPSVaR Levice,  ktorý  internetovú stránku zriadenú mal.

3.	Mechanizmus sprístupňovania informácií, evidencia a vybavovanie žiadostí o poskytovanie informácií

     Kontrolované subjekty v procese sprístupňovania  a vybavovania žiadostí  o poskytovanie informácií postupovali v súlade s ustanoveniami zákona o slobode informácií. Evidencia žiadostí za sledované obdobie poskytovala všetky náležitosti v zmysle § 20 zákona potrebné pre kontrolu vybavovania žiadostí. V sledovanom období od kontrolovaných subjektov neboli požadované informácie, na ktoré by sa vzťahovali podmienky obmedzenia prístupu k informáciám  a požadované informácie boli poskytované bez úhrady.
     
Nedostatky boli zistené v oblasti dodržiavania lehôt vybavovania žiadostí, vydávania rozhodnutí  a vedenia evidencie žiadostí, napr.:

-	porušenie ustanovenia § 14 ods. 2 zákona o slobode informácií ÚPSVaR Michalovce, (žiadosti č.1,3,4,6/2004) a v ÚPSVaR Trebišov (žiadosti č. 2,6,8,11/2004) neobsahovali navrhovaný spôsob sprístupnenia požadovanej informácie a v zmysle § 14 ods. 3 mali byť vrátené na doplnenie,
-	porušenie ustanovenia § 14 ods. 3 zákona o slobode informácií v tom, že povinná osoba vo výzve na doplnenie žiadosti neurčila lehotu na doplnenie žiadosti v ÚPSVaR Humenné, resp. určila lehotu v rozpore s týmto ustanovením zákona v ÚPSVaR Košice (žiadosť č. 6/2004),
-	porušenie ustanovenia § 17 ods. 1 zákona o slobode informácií – v ÚPSVaR Levice, keď žiadosť, ktorú  povinná osoba obdržala dňa 6.9.2004 bola vybavená až dňa 20.9.2004,
-	porušenie ustanovenia § 18 ods. 1 zákona, v prípadoch poskytnutia požadovanej informácie žiadateľovi povinná osoba neurobila o tom rozhodnutie zápisom v spise napr. v ÚPSVaR Levice, Humenné,
-	porušenie ustanovenia § 18 ods. 2 zákona o slobode informácií v tom, že v prípade nevyhovenia príslušnej časti žiadosti nebolo vydané písomné rozhodnutie v ÚPSVaR Kežmarok a Trebišov  žiadosť č. 2/2005),
-	porušenie ustanovenia § 20 zákona o slobode informácií, keď evidencia žiadostí neobsahovala údaje potrebné na kontrolu vybavovania žiadostí, napr. údaj o vyžiadanej informácií a navrhovanom spôsobe  poskytnutia informácie, údaj o výsledku vybavenia žiadosti, údaj o podaní opravného prostriedku v ÚPSVaR Brezno, Michalovce.

4. Vypracovanie tabuľkového prehľadu s komentárom o vybavovaní a lehotách žiadostí o poskytnutie informácie za obdobie od 1. 1. 2004  do 31. 3. 2005

Súhrnné údaje kontrolovaných úradov sú zostavené do tabuľkového  prehľadu o vybavovaní a lehotách žiadostí o poskytnutie informácie za obdobie od 1. 1. 2004  do           31. 3. 2005.

Sumár za subjekty špecializovanej miestnej štátnej správy, ktoré vykonávajú pôsobnosť na úseku sociálnych vecí a služieb zamestnanosti:

 	Počet 	           Lehoty na 	 	 	 	Oprav.prost.	 	 	 	
 	žiadostí 	           vybavenie 	 	 	 	19 od. 1...	 	 	 	
Obdobie	spolu	§ 17 	§ 17	Vydanie 	Doplnenie 	Postúp.	odvolanie 	 	pošta	telef.	
 	 	ods. 1	ods. 2	rozhodn.	žiadosti	žiadosti	proti	email	fax	osobne	
 	 	do 10 dní	do 20 dní	§18 ods.2	§14 ods.3	§15 ods.1	rozhodn.	 	 	 	
 	 	 	 	 	 	 	15 dní	 	 	 	
											
rok 2004	145	135	8	11	4	3	5	31	80	24	
I.Q.2005	69*	63	2	1	0	3	0	35	26	8	
Spolu	214	198	10	12	4	6	5	66	106	42	

•	v tomto prehľade sú zaevidované 2 žiadosti, ktorých lehota na vybavenie neuplynula do termínu kontrolovaného obdobia a 1 žiadosť, ktorá z evidencie žiadostí bola stornovaná, keďže nešlo o žiadosť o poskytnutie informácií a bola vybavená v zmysle zákona o správnom konaní

     Povinné osoby v sledovanom období vybavovali celkom 214 žiadostí a podstatná väčšina žiadostí 198 (92 %) bola vybavená v riadnej 10-dňovej lehote. 10 žiadostí (5 %)  bolo vybavených v predĺženej 20-dňovej lehote, 12 žiadostí (6 %) bolo vybavených vydaním rozhodnutia o nevyhovení žiadosti a 6 žiadostí (3 %) bolo odstúpených na vybavenie kompetentnej povinnej osobe. 
     
     Všetkým žiadateľom boli požadované informácie poskytnuté formou, ako to žiadatelia navrhovali vo svojej žiadosti bez úhrady nákladov.

5. Funkčnosť systému vnútornej kontroly z aspektu dodržiavania zákona č. 211/2000 Z. z. o slobodnom prístupe k informáciám, uznesenia vlády č. 1078/2000 z 20. decembra 2000 a uznesenia vlády  č. 321/2003   z 30. apríla 2003

      Kontrolované úrady práce sociálnych vecí a rodiny vnútornú kontrolu vykonávajú na základe plánov kontrolnej činnosti v zmysle interných služobných predpisov na zabezpečenie funkčného systému vnútornej kontroly. Kontrolu so zameraním na  dodržiavanie zákona o slobodnom  prístupe k informáciám za kontrolované obdobie realizovali iba v ÚPSVaR Nové Zámky, Levice, Stará Ľubovňa. Kontrolou predložených plánov kontrolnej činnosti bolo zistené, že niektoré úrady  mali kontrolu so zameraním na dodržiavanie zákona o slobode informácií zahrnutú  v svojich plánoch kontrolnej činnosti na obdobie II. polroka 2005, napr. ÚPSVaR Brezno, Rimavská Sobota, Veľký Krtíš, Rožňava, Spišská Nová Ves, Košice. 

V.	Kontrolu plnenia opatrení prijatých KÚ Košice, Nitra, Trenčín na základe výsledkov kontroly realizovanej Úradom vlády SR v roku 2003  (prijaté opatrenia a správ o ich splnení)

Sekcia kontroly Úradu vlády SR vykonala v roku 2003 vo vybraných krajských úradoch  kontrolu plnenia úloh z uznesení vlády SR splatných v I. štvrťroku 2003 so zameraním na kontrolu plnenia úloh vyplývajúcich z uznesení vlády k „Návrhu opatrení, ktoré stanovujú spôsob prístupu k informáciám v súlade s dokumentom Audit a so zákonom o slobodnom prístupe k informáciám“ (uznesenie vlády SR č. 1078/2000). Kontrola bola vykonaná v zmysle „Zamerania kontrolnej činnosti Úradu vlády SR na II. polrok 2003“ schváleného uznesením vlády SR č. 506 z 18. júna 2003.

     Na základe nedostatkov uvedených v protokoloch z kontroly  bolo uložené prednostom KÚ Nitra, Trenčín a Košice  prijať konkrétne opatrenia na odstránenie zistených nedostatkov a ich príčin, vypracovať správu o splnení opatrení na odstránenie nedostatkov z vykonanej kontroly a predložiť ich Úradu vlády SR, sekcii kontroly. Tieto úlohy boli zo strán prednostov splnené.

     Následnou kontrolou plnenia prijatých opatrení bolo zistené, že:

-	KÚ Nitra – na odstránenie zistených  nedostatkov prijal prednosta 9 opatrení, ktoré boli v daných termínoch splnené. Opatrenie č. 1.„Správne zaraďovať úlohy vyplývajúce z uznesení vlády z hľadiska ich časového vyhodnotenia“ sa plní trvale,
-	KÚ Trenčín – na odstránenie zistených nedostatkov prijal  prednosta príkazom č. 18/2003 celkom 6 opatrení. Kontrola preukázala, že opatrenie v bode 5. „Zaradiť do zamerania kontrolnej činnosti KÚ kontrolnú akciu zameranú na uplatňovanie zákona o slobode informácií“ v roku 2004 nebolo splnené, v zameraní kontrolnej činnosti na I. polrok 2005 bola zaradená 1 kontrola dodržiavania zákonných lehôt pri vybavovaní žiadostí o poskytnutie informácií,
-	KÚ Košice – prednosta prijal na odstránenie zistených nedostatkov 4 opatrenia, ktoré boli v stanovených termínoch splnené. Opatrenie č. 4 - 2 x ročne  predkladať do operatívnej porady  štatistiku o žiadostiach o poskytovaní informácií, informácie o problematike vybavovania informácií a povinnosť zverejňovania na internetovej stránke prehľad o vybavovaní  žiadostí sa plní priebežne.

*	*  *

     Zo súhrnných výsledkov kontroly vyplýva, že:

•	vo väčšine kontrolovaných subjektov boli  vytvorené základné organizačné, personálne a materiálne predpoklady na aplikáciu zákona o slobode informácií vypracovaním interných vnútroorganizačných riadiacich noriem v súvislosti s transformáciou všeobecnej miestnej štátnej správy a vznikom špecializovanej štátnej správy k 1. 1. 2004,

•	kontrolované subjekty v pôsobnosti Ministerstva životného prostredia SR, Ministerstva dopravy, pôšt a telekomunikácií SR a Ministerstva práce, sociálnych vecí a rodiny SR nezabezpečili zverejnenie informácií spôsobom umožňujúcim hromadný prístup prostredníctvom internetu,

•	v niektorých prípadoch v kontrolovaných subjektoch neboli naplnené ustanovenia zákona o slobode informácií v procese sprístupňovania informácií,

•	vo väčšine kontrolovaných subjektov absentuje vnútorná kontrola z aspektu dodržiavania zákona o slobodnom prístupe k informáciám,

•	z prehľadu vybavovaných  žiadostí za sledované obdobie je zrejmé, že  všetky kontrolované povinné osoby dostali 1087 žiadostí o sprístupnenie požadovaných informácií, z toho úrady všeobecnej miestnej štátnej správy 436 žiadostí, úrady cestnej dopravy a pozemných komunikácií 35 žiadostí, úrady životného prostredia 187 žiadostí a úrady práce, sociálnych vecí a rodiny 214  žiadostí.  Najmenej žiadostí dostali úrady cestnej dopravy 35 (3 %) z celkového počtu. V niektorých úradoch za kontrolované obdobie neboli zaznamenané a vybavované žiadne žiadosti o sprístupnenie informácií, napr. ObÚ Štúrovo, KÚ CDPK Trenčín, ObÚ CDPK Nové Zámky, Komárno, Rimavská Sobota, Lučenec, Prievidza, Považská Bystrica, ÚPSVaR Poprad, Stará Ľubovňa, 

•	väčšina požadovaných informácií bola sprístupnená v zákonom stanovenej 10-dňovej lehote, čo predstavuje 960  žiadostí (88 %), v lehote do 20 dní  bolo vybavených 49 žiadostí (5 %), postúpených na vybavenie kompetentným povinným osobám bolo 89  žiadostí (8 % ). Väčšina žiadostí 654 (60%) bola vybavená poštou, príp. faxom, 247 žiadostí (22 %)  e-mailom a 137 žiadostí (12 %) telefonicky, príp. osobne.

Výsledné materiály z kontroly, z ktorých správa vychádza, boli prerokované v súlade so zákonom NR SR č. 10/1996  Z. z. o kontrole v štátnej správe so zodpovednými zamestnancami kontrolovaných subjektov a bolo im uložené prijať opatrenia na odstránenie zistených nedostatkov.